kardosdrur/scandi-wiki huggingface dataset:
Adiabateksponenten

Adiabateksponenten(symbol ) er en dimensionsløs kvotient, der beskriver forholdet mellem et stofs varmefylde ved konstant tryk (symbol ) og ved konstant volumen (symbol ). Adiabateksponenten er altså givet ved:

Da varmekapacitet (symbol ) blot er varmefylde gange masse, kan man dog også skrive:

En termodynamisk proces, en ekspansion eller en kompression af en idealgas, der ikke inkluderer varmeudveksling, kaldes for en adiabatisk proces. Her gælder det, at tryk (symbol ) gange volumen (symbol ) opløftet i adiabateksponenten er bevaret. Hvis processen går fra tilstanden 1 til tilstand 2 har man altså:

Termodynamik
Joachim Godske Schouw

Joachim Godske Schouw (døbt 6. august 1776 i København – 25. august 1857 sammesteds) var en dansk maler.

Hans forældre var visitør Hans Olsen Schouw (Skou) og Johanne Marie født Waldstein. Han begyndte efter sin konfirmation at besøge Kunstakademiets tegneskole, blev 1794 elev af modelskolen, vandt 1796 den lille og 1798 den store sølvmedalje, samt konkurrerede flere gange til den lille guldmedalje, inden han vandt den, den 21. oktober 1807, for opgaven Adam vågner og ser den nyskabte Eva. Sandsynligvis førte krigen med England ham nu ind på den militære vej; i stedet for at udstille som maler, blev han sekondløjtnant à la suite ved den danske artilleribataljon på Ulvshalebatteriet, og Akademiet hørte intet til ham, før han i 1813 søgte om at blive informator efter krigsråd Claudius Mørchs død. Hans adkomster må dog have tilfredsstillet Akademiet, thi den 17. januar 1814 blev han foreslået til den ledige plads, og der blev forhandlet med ham om, hvorvidt informatortjenesten lod sig forene med hans stilling som officer. Udfaldet blev, at han ved kgl. resolution af 9. april 1814 blev udnævnt til informator ved ornamentskolen mod at udtræde af "vor militaire Tjeneste", og den 5. juni samme år fik han sin afsked af krigstjenesten med titel af krigsassessor.

Ved Carl Probsthayns død (1818) rykkede han fra ornamentskolen op til anden frihåndstegneskole, og virkede i denne stilling i en lang årrække til dels under trykkende kår, således at Akademiet flere gange måtte understøtte ham med "Gratifikationer". Da J.P. Møller tog sin afsked som tegnelærer for søkadetterne blev Schouw ansat fra den 1. januar 1819, og var i denne stilling til den 20. august 1841, da han gik af med en pension på 200 rigsdaler. Dette var imidlertid i den grad gået i forglemmelse, at Kultusministeriet i 1850 måtte spørge hos Akademiet, hvorfor han nød denne pension. 

Schouw blev gift 29. december 1809 i København med Elisabeth (Else) Marie Arvad (Aarevad) (8. august 1785 smst. - 19. marts 1853 smst.), datter af hosekræmmer Peter Arvad og Karen født Wiberg. Schouw døde den 25. august 1857, 80 år gammel, efterladende sig to døtre. Han har kun udstillet sit medaljearbejde og nogle prospekter (1808).

Han er begravet på Holmens Kirkegård.

Kilder 
 

Malere fra Danmark
Ansatte ved Det Kongelige Danske Kunstakademi
Personer fra København
Danskere i 1700-tallet
Danskere i 1800-tallet
Artilleriofficerer fra Danmark
Personer i Englandskrigene fra Danmark-Norge
Civile ansatte i Søværnet
Lærere fra Danmark
Andreas Schouw

Andreas Schouw (21. juli 1791 i København – 12. september 1829 på Grønnehave ved Nykøbing Sjælland) var en dansk maler, bror til Joachim Frederik Schouw.

Han var søn af vinhandler Paul Schouw og Sara Georgia Liebenberg.  Andreas Schouw virkede som portrætmaler i København. 1812 kopierede han malerier af Bartolomeo Schedoni, Gerard van Honthorst og Giovanni Battista Salvi da Sassoferrato.

Han var ugift og er begravet i Nykøbing Sjælland.

Kilder 
 Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52. Online-udgave

Malere fra Danmark
Portrætmalere
Danskere i 1800-tallet
Personer fra København
KPI

KPI er en forkortelse af key performance indicator og bliver brugt om mål for, hvordan en virksomhed klarer sig.

Eksterne henvisninger 

Business intelligence
Erhvervsøkonomi
Ord og vendinger
Mangler længde
Zuclopenthixol

Zuclopenthixol (handelsnavne Cisordinol® og Clopixol®) er et 1. generations antipsykotikum der anvendes til behandling af psykotiske tilstande, fx ved skizofreni og mani. Zuclopenthixol er den rene cis isomer af clopenthixol, der også anvendes som antipsykotikum. Zuclopenthixol blev først markedsført i 1962 af Lundbeck.

Eksterne henvisninger 
Præparatside om Cisordinol® på Pro.medicin.dk

Lægemidler tilhørende nervesystemet
Victor Forssell

Victor Forssell henviser til blandt andre:
 
 Victor Forssell (kunstner) (1846-1931) - svensk kunstner
 Victor Forssell (fodboldspiller) - svensk fodboldspiller
Mahmud af Ghazni

Yamīn ad-Dawlah Abul-Qāṣim Maḥmūd Ibn Sebüktegīn, bedre kendt som Mahmud af Ghazni (  / Maḥmūd-e Ġaznawī) 2. oktober 971 - 30. april 1030), var den mest fremtrædende hersker over Ghaznavideriget. Han erobrede de østlige iranske jord og den nordvestlige del af det indiske subkontinent fra 997 til sin død i 1030. Mahmud vendte den tidligere provins Ghazni til den mest velhavende hovedstad af et omfattende imperium, der dækkede det meste af dagens Afghanistan, østlige Iran, Pakistan og nordvestlige Indien.

Herkomst

Mahmud blev født i 971 e.Kr. i byen Ghazni i Khorasan (i hvad der er nu i sydøstlige Afghanistan). Hans far, Abu Mansur Sabuktigin, var en tyrkisk slave-soldat. Hans mor var datter af en persisk aristokrat fra Zabulistan.

Kilder 

Persere
Kommunal- og regionsrådsvalg 2013

Kommunal- og regionsrådsvalg 2013 i Danmark blev afholdt den 19. november 2013. Ved valget blev 2444 medlemmer af de 98 kommunalbestyrelser og 205 medlemmer af de fem regionsråd valgt for en 4-årig periode fra 1. januar 2014 til 31. december 2017. Antallet af medlemmer af kommunalbestyrelserne er en reduktion i forhold til forrige valg. Valgdatoen er ved lov fastlagt som den 3. tirsdag i november i valgåret hvert fjerde år. De valgte medlemmer vil afløse de 2468 henholdsvis 205 medlemmer som blev valgt ved valget i 2009.

Valgret havde personer som var fyldt 18 år på valgdagen og ikke var umyndiggjorte, og som bor i kommunen/regionen og
 er statsborgere i Danmark, et andet EU-land, Island eller Norge, eller 
 uden afbrydelse har haft fast bopæl i det danske rige i de sidste 3 år forud for valgdagen.

Valgkamp 
Flere byrådskandidater oplevede chikane. 
Den socialdemokratiske Mustafa Deveci, der opstillede i Ballerup Kommune, måtte lægge øre til racistiske trusler fra en person der ydermere trængte ind i hans bil og stjal hans GPS.
En af de konservative kandidater for Københavns Kommune, Rasmus Jarlov, fandt at flere hundrede af hans valgplakater var blevet udsat for hærværk.

Halvanden måned før valget afdækkede Ekstra Bladet forhold i Global Green Growth Institute-sagen, hvor Lars Løkke Rasmussen var formand.
Flere lokalpolitikere mente at sagen ville påvirke Venstres valg negativt.
Løkke Rasmussen var den 20. oktober 2013 igennem et ekstraordinært langt pressemøde hvor han blandt andet undskyldte for at GGGI havde betalt for et familiemedlems rejse.
Umiddelbart efter valget fratrådte Udviklingsminister Christian Friis Bach, da det viste sig at hans ministerium havde godkendt dele af Løkke Rasmussens dispositioner, på trods af at han i flere omgange havde forklaret at han ikke kendte til dem. 
Ifølge medier var Udenrigsministeriet endda blevet opmærksom på Friis Bachs godkendelse allerede den 6. november 2013, og Jyllands-Posten skrev at denne viden angiveligt blev skjult på grund af valgkampen.

Resultater

Kommunalvalg

Landsresultat

Borgmesterposter

Regionsvalg 
Ved regionsvalget opnåede tre regionsborgmestre genvalg til posten; i Syddanmark (Carl Holst, Venstre), Midtjylland (Bent Hansen, Socialdemokraterne) og Nordjylland (Ulla Astman, Socialdemokraterne). I Region Hovedstaden afløser Sophie Hæstorp Andersen den hidtidige regionsrådsformand Vibeke Storm Rasmussen (begge Socialdemokraterne). I Region Sjælland afløser Jens Stenbæk (Venstre) den hidtidige regionsrådsformand Steen Bach Nielsen (Socialdemokraterne). 

Stephanie Lose, også fra Venstre, afløste Carl Holst den 22. juni 2015, da han blev minister i den nye regering.

Kommunalvalget 2013 i enkelte kommuner

Se også
 Kommunalvalg i Danmark

Kilder 

 
 Resultater på b.dk
Sustainable cities (uddannelse)

Sustainable cities (Engelsk: bæredygtige byer) er en kandidatuddannelse på Aalborg Universitet København, med et klima-, energi- og miljømæssigt perspektiv. Uddannelsen hører under Institut for Planlægning under det Det Tekniske Fakultet for IT og Design. Uddannelsen er oprettet for give værktøjer til at håndtere udfordringerne med stadigt flere mennesker der vælger at bosætte sig i byerne (urbanisering).

Kandidater i Sustainable Cities vil tilegne sig viden og færdigheder til at udføre tekniske, økonomiske og samfundsmæssige omstillingsprocesser. Denne viden og disse færdigheder er nødvendige for at finde frem til bæredygtige måder at reducere bylivets påvirkning af naturen. Programmet har til formål at udstyre kandidater med spidskompetencer indenfor urbane ressource cyklusser. Herunder udvikling af vedvarende energisystemer og low-carbon infrastruktur og affaldssystemer. Kandidater uddannes til at håndtere konsekvenserne af klimaændringer og til at forvalte indsatser der skal afbøde disse konsekvenser.

De tekniske kompetencer er suppleret med forståelse for de sociale sammenhænge, hvori de bæredygtige løsninger skal gennemføres. Kandidater i Sustainable Cities arbejder tværfagligt, og er i stand til at bygge bro mellem forskellige emner og sektorer grundet både teoretisk indsigt og praktisk erfaring.

Ekstern henvisning 
 – Sustainable Cities hjemmeside Hentet 21. marts 2013.

Aalborg Universitet
Uddannelse i København
Bæredygtighed
International Chemical Identifier

International Chemical Identifier (forkortet InChI) er en specifikation i form af en linjenotation til at beskrive kemiske molekyler ved brug af ASCII strenge. InChi er designet til, på en standardiseret og menneskelig læsbar måde, at kode information om molekylet og facilitere søgning i databaser og på internettet. InChI er udviklet af IUPAC og National Institute of Standards and Technology (NIST).

InChI er et alternativ til SMILES-notationen og er bedre til at beskrive fx stereokemi og tautomerisme.

InChI består af en linjenotation og en nøgle. Nøglen er en tekststreng med fast længde (25 tegn), som genereres ud fra linjenotationen vha. en hashfunktion. Nøglen er ikke forståelig af mennesker, men er velegnet til brug i søgemaskiner.

Eksempler

Eksterne henvisninger 
 InChI Trust hjemmeside
 IUPAC InChI hjemmeside
 Uofficiel InChI FAQ 
 

Kemisk nomenklatur
Væksthormon

Væksthormon (GH (fra engelsk growth hormone), hGH eller HGH (fra engelsk human growth hormone), somatotropin eller somatropin) er et peptidhormon, som stimulerer vækst, celledeling og nyproduktion af dyreceller. Det er en slags mitogen, som er specifik for en bestemt slags celler. Væksthormon er et peptidhormon, som dannes, lagres og udskilles af somatotropiske celler i de laterale vinger på hypofysekirtlens forlap.

Biokemi 

Væksthormonet er et lille protein, et polypeptid af en enkelt kæde med 191 aminosyrer på i alt 22.124 Dalton med fire helixer (se billedet). Væksthormonet kodes af to gener, der er nært beslægtet med generne for hormonet placental lactogen (på engelsk også human chorionic somatomammotropin). Derfor omtales de som somatotropiner sammen med hormonet prolactin.

Receptoren for væksthormon er en type I cytokine receptor, der er bundet i cellemembranen som en enkelt enhed, der aktiveres og dimeriseres og derved starter en intracellular signaltransduktion til vækst.

Anvendelse 

Væksthormon bruges som et receptpligtigt lægemiddel i forbindelse med behandling af børns vækstsygdomme og behandling af voksne med væksthormonmangel. I USA kan væksthormon kun erhverves legalt fra apoteker under en forudgående recept fra en læge. I de senere år har nogle læger i USA påbegyndt udskrivelse af recepter på væksthormon til ældre svage mennesker, som har manglet GH for at forbedre deres livskraft. Til trods for at det er legalt, er effekten og sikkerheden ikke testet i kliniske forsøg.

Gennem sin rolle som anabolsk stof har HGH været misbrugt af sportsudøvere siden 1960'erne og det er blevet forbudt af IOC og NCAA. Traditionelle analyser af urinprøver kunne ikke påvise doping med HGH, så forbuddet kunne ikke håndhæves indtil begyndelsen af 2000'erne, da udviklingen af blodprøvetests som kunne skelne naturlig HGH fra kunstig HGH påbegyndtes. Blodprøvetests primært målrettet mod HGH blev indført af WADA ved Sommer-OL 2004 i Athen. 

Der har været forsket i GH i forbindelse med at forbedre effektiviteten i opdræt af husdyr i det industrialiserede landbrug, og der har været gennemført flere tiltag for at få myndighedernes godkendelse til brugen af GH i husdyrproduktion. I USA er det eneste GH, som er godkendt af myndighederne til brug for husdyr et middel specifikt til malkekvæg, som kaldes bovine somatotropin, som kan øge malkekøernes mælkeproduktion. Detailhandlen i USA har tilladelse til at mærke eller undlade at mærke mælk, som er produceret med eller uden bovine somatotropin.

Kilder 

Peptidhormoner
Lægemidler
FC Seoul

FC Seoul (koreansk: FC 서울 eller Football Club Seoul FC 서울) er en fodboldklub i Seoul, Sydkorea. FC Seoul blev etableret i 1983 under navnet Lucky-Goldstar FC. 
Fodboldholdet har hjemmebane på Seoul World Cup Stadium, der har en kapacitet på 66.806 tilskuere. Stadion blev bygget forbindelse med afholdelsen af VM i fodbold 2002 i Sydkorea og Japan. 

FC Seoul spiller i den bedste sydkoreanske række, K League Classic. Klubben har vundet det sydkoreanske mesterskab 5 gange.

Eksterne henvisninger 

 Klubbens hjemmeside  (koreansk)
Fodboldklubber i Sydkorea
Sport i Sydkorea
Seoul
Tus

Tus ( også stavet Tous, Toos eller Tūs) er en gammel by i den Iranske provins Razavi Khorasan. Byen var kendt som Susia af de gamle grækere.

I 809 blev kalif Harun al-Rashid syg og døde i Tus.

Kilder 

Byer i Iran
Hilma af Klint

Hilma af Klint (født 26. oktober 1862på Karlbergs slott i Stockholm, død 21. oktober 1944 i Danderyd) var en svensk kunstner, antroposof og pioner indenfor abstrakt maleri. Hun indgik i gruppen De fem og hendes systematiske malerier er visuelle repræsentationer af komplekse filosofiske idéer.
Hilma af Klint er en for mange ukendt person i den svenske kunsthistorie.

Hun var en radikal banebryder for den kunst, der gjorde op med den synlige virkelighed. Allerede 1906 kom hun til at udvikle et abstrakt billedsprog. Hilma af Klints værker drejer sig ikke om den rene abstraktion, om form og farve for dets egen skyld, men om at gestalte det ikke synlige. Hendes malerier er mere tæt på værkerne fra sådanne abstrakte kunstnere som Wassily Kandinsky, Piet Mondrian, og Kazimir Malevitj, som endnu betragtes som foregangsmænd indenfor den abstrakte 1900-talskunst.

Hilma af Klint begyndte sin kunstneriske uddannelse ved den Tekniske Højskole i Stockholm (nuværende Konstfack), samtidig som hun gik til undervisning i portrætmaleri. I årene mellem 1882 og 1887 var hun elev på Kunstakademiet. Efter afsluttet studietid, og frem til 1908, malede hun og udstillede portræt og landskaber i naturalistisk stil.

Efterhånden opgav hun det naturalistiske billedsprog. Hilma af Klint gik ud fra at der fandtes en åndelig dimension i tilværelsen og hun ville synliggøre sammenhæng som ligger udenom det vores øjne kan se. I lighed med mange af sine samtidige var hun påvirket af åndelige strømninger, i særdeleshed af spiritisme, teosofi og senere tillige antroposofi. Hun var af den opfattelse at hun, når hun malede, stod i forbindelse med en højere bevidsthed, som fremførte sine budskaber gennem hende. I sit maleri ville hun udforske de forskellige dimensioner i menneskets eksistens.

Hilma af Klint efterlod mere end 1000 malerier og andre værker på papir. Hun udstillede sine tidlige, naturalistiske værker, men valgte ikke at vise sit abstrakte maleri i sin levetid. I sit testamente foreskrev hun at de abstrakte værker ikke skulle være offentligt tilgængelige før tidligst tyve år efter hendes død. Hun var overbevist om, at man først på det tidspunkt ville indse deres betydning.

Galleri

Noter

Eksterne henvisninger 
 Stiftelsen Hilma af Klints Værk 

Malere fra Sverige
Svenskere i 1800-tallet
Svenskere i 1900-tallet
Antroposoffer
Sandvatnet/Kaldfjorden/Øyvatnet

Sandvatnet/Kaldfjorden/Øyvatnet er et vandkraftmagasin beliggende i Nord-Fron, Sør-Fron og Øystre Slidre kommuner i Innlandet fylke i Norge. Det består af de tre tidligere separate søer Sandvatnet (mod vest), Kaldfjorden (i midten) og Øyvatnet (mod øst). Magasinet blev dannet i forbindelse med reguleringen af  elven Vinstra i 1950'erne.

Søer i Innlandet
Nord-Fron
Sør-Fron
Øystre Slidre
Smalbladet stenved

 
Smalbladet stenved (Phillyrea angustifolia) er en stor, stedsegrøn busk eller et lille træ. Væksten er tæt og fingrenet. Arten hører hjemme i makiområderne ved Middelhavet, hvor den er én af de karakteristiske planter. Blomsterne dufter og tiltrækker mange insekter.

Kendetegn 
Smalbladet stenved er en stedsegrøn busk eller et lille træ. Vækstformen er opstigende med tæt forgrenede, fine grene. Barken er først glat og lyst olivengrøn, så bliver den grå med lyse barkporer, og til sidst kan gamle grene få en fint opsprækkende, grå bark. Knopperne er modsat stillede og læderagtige, små, slanke og grågrønne. Bladene er linjeformede til smalt lancetformede med hel eller delvist tandet rand. Oversiden er mørkt olivengrøn, mens undersiden er lyst grågrøn med en tydelig midterribbe. 

Blomstringen foregår i marts-maj, hvor man finder blomsterne samlet i små stande fra bladhjørnerne. De enkelte blomster er 4-tallige og uregelmæssige, idet de enten er rent hunlige (mangler støvdragere) eller rent hanlige (mangler frugtanlæg). Planteindividerne er enten rent hunlige eller rent hanlige (tvebo). Blomsterne er svovlgule i knopstadiet, men gulligt-hvide som udsprungne. Frugterne er blå eller violette stenfrugter med hver ét frø.

Rodsystemet er meget fint forgrenet, dybtgående og vidt udbredt. 

Arten når en højde på ca. 3 m og noget mere i bredden.

Udbredelse 
Smalbladet stenved har sin naturlige udbredelse i landene omkring den vestlige del af Middelhavet: Marokko, Algeriet og Tunesien samt Portugal, Spanien, Sydfrankrig og Italien. Alle steder er arten knyttet til maki, hvor jorden er veldrænet, kalkrig og fugtig - i det mindste om foråret. 

I klitterne langs regionen Poitou-Charentes' atlanterhavskyst findes arten sammen med bl.a. liguster, tornblad, Centaurea aspera (en art af knopurt), Daphne gnidium (en art af dafne), laurbærbladet soløjetræ, rød skovlilje, steneg, stinkende evighedsblomst, strandfyr, sværdskovlilje, vellugtende skovranke og vild krap

Anvendelse 
Arten bruges i Sydeuropa som klippet hæk, ganske tilsvarende vores anvendelse af liguster.

Note 

Hvide blomster
Tørketålende planter
Vinstra (elv)

Vinstra er en elv i Innlandet fylke i Norge. Den er en biflod fra højre til Gudbrandsdalslågen, som den munder ud i ved byen Vinstra. Elven er 128,82 km lang, og har et afvandingsområde på 1.593 km². Den er reguleret til vandkraftproduktion i kraftværkerne Øvre Vinstra og Nedre Vinstra.

Vandløb i Innlandet
Thorn

Thorn kan betyde flere ting:
 Den islandske og angelsaksiske bogstav Þ
 Den tyske navn for den polske by Toruń
 En hollandsk by Thorn, Holland
 Thorn en film fra 2007
Aposematisme

Aposematisme er en forsvarsstrategi blandt giftige dyr og planter. Dyr og planter anlægger farve og/eller mønstre med det formål at afskrække rovdyr fra at spise dem.

Et godt et eksempel er den syvplettede mariehøne, hvis røde farve signalerer, at den er giftig eller smager dårligt, hvilket er sandt. Den syvplettede mariehøne kan udskille et gult sekret, der lugter og smager kraftigt. Sekretet må have samme virkning på rovdyr, der ikke er interesseret at spise noget, der lugter og smager så dårligt. Disse to velfungerende forsvarsmekanismer gør, at mariehønen ikke behøver at gemme sig.

Se også  

 camouflage

Økologi
Kommunikation
Glee: The Music Presents the Warblers

Glee: The Music Presents the Warblers er den syvende soundtrackalbum af Glee, en musikalsk komedie-drama tv-serie, der vises på Fox i USA. 

Glee-album
Critérium International 2013

Critérium International 2013 var den 82. udgaver. Det blev kørt på Korsika og blev vundet af Chris Froome fra .

Schedule

Etaperne

1. Etape 

23. Marts 2012 – Porto-Vecchio til Porto-Vecchio, 89.5 km

2. Etape 

23. Marts 2012 – Porto-Vecchio til Porto-Vecchio, 7 km

3. etape 

24. marts 2013 – Porto-Vecchio til Col de l’Ospedale, 176 km

Klasement

Referencer 

UCI Europe Tour 2013
Otto Borch

Otto Rose Borch (1. september 1921 i Aarhus – 21. marts 2013) var en dansk diplomat.

Uddannelse og modstandsarbejde 
Han var søn af direktør A. Borch (død 1956) og hustru Ninna født Lassen (død 1968), blev student fra Randers Statsskole 1940 og deltog 1944-45 i modstandsbevægelsen som medlem af Frihedsrådets Bladudvalg og redaktør af det illegale blad Fri Presse.

Karriere 
Efter Besættelsen blev Borch cand. jur. 1948 og studerede ved Columbia University i New York 1948-49. Borch blev sekretær i Udenrigsministeriet 1949, ambassadesekretær i Bonn 1954, fuldmægtig i Udenrigsministeriet 1959, konstitueret kontorchef 1961 og udnævnt 1962. Derpå blev han ambassaderåd ved Danmarks faste repræsentation ved Det Nordatlantiske Råd (NATO) i Paris 1964, anm. som ministre conseiller, Danmarks faste repræsentant ved FN i New York 1967 og Danmarks repræsentant i FN's sikkerhedsråd 1967-68, hvor han altså var den højspændte situation efter Seksdageskrigen.

Otto Borch blev udenrigsråd og chef for Udenrigsministeriets politiske afdeling 1974, hvilket han var til 1976. Derefter blev han udnævnt til Danmarks ambassadør i Washington D.C. til 1983 og var fra 1. oktober 1988 til 1991 Danmarks ambassadør i Stockholm. Han har også været chef for NATO-ambassaden i Bruxelles.

Efter sin egentlige pensionering blev det overdraget Otto Borch at forberede kommende danske ambassader i Riga, Vilnius og Tallinn efter Danmarks anerkendelse af de tre baltiske landes nyvundne selvstændighed. 24. august 1991 genoprettede Danmark diplomatiske forbindelser med de tre lande.

Han blev gift 19. april 1951 med cand. jur. Astrid Lundbye (født 15. april 1926 i Rostock), datter af professor Johan Thomas Lundbye og hustru Alexandra født Farre.

Borch er begravet på Garnisons Kirkegård.

Dekorationer 
 Kommandør af 1. grad af Dannebrogordenen (1. januar 1981)
 Ridder af Forbundsrepublikken Tysklands Fortjenstorden (1959)
 Kommandør med storkors af Nordstjerneordenen
 Kommandør med stjerne af Sankt Olavs Orden
 2. klasse af Zastave Ordenen (Det jugoslaviske Flags Orden)

Kilder 
 Nekrolog på Altinget.dk
 Otto Borch i Den Store Danske
 Kraks Blå Bog 1974

Eksterne henvisninger 
 

Ambassadører fra Danmark
Personer i Kraks Blå Bog (afdøde)
Kommandører af 1. grad af Dannebrog
Kommandører med stjerne af Sankt Olavs Orden
Danskere i 1900-tallet
Personer fra Aarhus
Jurister fra Danmark
Modstandsfolk fra Danmark
Kontorchefer fra Danmark
Studenter fra Randers Statsskole